CELEX: 32014R1089
Language: da
Date: 2014-10-16 00:00:00
Title: Kommissionens gennemførelsesforordning (EU) nr. 1089/2014 af 16. oktober 2014 om ændring af gennemførelsesforordning (EU) nr. 367/2014 om fastsættelse af den nettosaldo, der er til rådighed for udgifter under EGFL

17.10.2014   
            
            
               DA
            
            
               Den Europæiske Unions Tidende
            
            
               L 299/7
            
         KOMMISSIONENS GENNEMFØRELSESFORORDNING (EU) Nr. 1089/2014
   af 16. oktober 2014
   om ændring af gennemførelsesforordning (EU) nr. 367/2014 om fastsættelse af den nettosaldo, der er til rådighed for udgifter under EGFL
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EU) nr. 1306/2013 af 17. december 2013 om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (1), særlig artikel 16, stk. 2, og
   ud fra følgende betragtninger:
   
               (1)
            
            
               I Kommissionens gennemførelsesforordning (EU) nr. 367/2014 (2) fastsættes den nettosaldo, der er til rådighed for Den Europæiske Garantifond for Landbruget (EGFL), samt de beløb, der er til rådighed for regnskabsårene 2014-2020 for Den Europæiske Landbrugsfond for Udvikling af Landdistrikterne (ELFUL) i medfør af artikel 10c, stk. 2, artikel 136 og artikel 136b i forordning (EF) nr. 73/2009 (3) og artikel 66, stk. 1, i Europa-Parlamentets og Rådets forordning (EU) nr. 1307/2013 (4).
            
         
               (2)
            
            
               I overensstemmelse med artikel 136a, stk. 1, i forordning (EF) nr. 73/2009 og artikel 14, stk. 1, i forordning (EU) nr. 1307/2013 underrettede Frankrig, Letland og Det Forenede Kongerige inden den 31. december 2013 Kommissionen om deres beslutning om at overføre en vis procentdel af deres årlige nationale lofter for direkte betalinger for kalenderårene 2014-2019 til landdistriktsudviklingsprogrammer, som ifølge Europa-Parlamentets og Rådets forordning (EU) nr. 1305/2013 (5) finansieres med midler fra Den Europæiske Landbrugsfond for Udvikling af Landdistrikterne (ELFUL). De relevante nationale lofter blev tilpasset ved Kommissionens delegerede forordning (EU) nr. 994/2014 (6).
            
         
               (3)
            
            
               I overensstemmelse med artikel 136a, stk. 2, i forordning (EF) nr. 73/2009 og artikel 14, stk. 2, i forordning (EU) nr. 1307/2013 underrettede Kroatien, Malta, Polen og Slovakiet inden den 31. december 2013 Kommissionen om deres beslutning om at overføre en vis procentdel til direkte betalinger af det beløb, der afsættes til støtte for foranstaltninger inden for rammerne af landdistriktsudviklingsprogrammer, som ifølge forordning (EU) nr. 1305/2013 finansieres med midler fra ELFUL i perioden 2015-2020. De relevante nationale lofter blev tilpasset ved delegerede forordning (EU) nr. 994/2014.
            
         
               (4)
            
            
               I overensstemmelse med artikel 3, stk. 1, i Rådets forordning (EU, Euratom) nr. 1311/2013 (7), bør underloftet for markedsrelaterede udgifter og direkte betalinger i den flerårige finansielle ramme, der er fastsat i bilag I til nævnte forordning justeres i henhold til den tekniske justering, der er omhandlet i artikel 6, stk. 1, i nævnte forordning efter overførslerne mellem ELFUL og direkte betalinger.
            
         
               (5)
            
            
               Gennemførelsesforordning (EU) nr. 367/2014 bør derfor ændres i overensstemmelse hermed —
            
         VEDTAGET DENNE FORORDNING:
   Artikel 1
   I gennemførelsesforordning (EU) nr. 367/2014 foretages følgende ændringer:
   
               1)
            
            
               Artikel 1 affattes således:
               »Artikel 1
               Den nettosaldo, der er til rådighed til udgifter inden for Den Europæiske Garantifond for Landbruget (EGFL), samt de beløb, der er til rådighed for regnskabsårene 2014-2020 for Den Europæiske Landbrugsfond for Udvikling af Landdistrikterne (ELFUL) i medfør af artikel 10c, stk. 2, artikel 136, 136a, artikel 136b og artikel 136b i forordning (EF) nr. 73/2009 og artikel 14 og artikel 66, stk. 1, i forordning (EU) nr. 1307/2013, er angivet i bilaget til denne forordning.«
            
         
               2)
            
            
               Bilaget erstattes af teksten i bilaget til nærværende forordning.
            
         Artikel 2
   Denne forordning træder i kraft på syvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 16. oktober 2014.
      
         
            På Kommissionens vegne
         
         José Manuel BARROSO
         
            Formand
         
      
   
   
      (1)  EUT L 347 af 20.12.2013, s. 549.
   
      (2)  Kommissionens gennemførelsesforordning (EU) nr. 367/2014 af 10. april 2014 om fastsættelse af den nettosaldo, der er til rådighed for udgifter under EGFL (EUT L 108 af 11.4.2014, s. 13).
   
      (3)  Rådets forordning (EF) nr. 73/2009 af 19. januar 2009 om fælles regler for den fælles landbrugspolitiks ordninger for direkte støtte til landbrugere og om fastlæggelse af visse støtteordninger for landbrugere, om ændring af forordning (EF) nr. 1290/2005, (EF) nr. 247/2006, (EF) nr. 378/2007 og om ophævelse af forordning (EF) nr. 1782/2003 (EUT L 30 af 31.1.2009, s. 16).
   
      (4)  Europa-Parlamentets og Rådets forordning (EU) nr. 1307/2013 af 17. december 2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik og om ophævelse af Rådets forordning (EF) nr. 637/2008 og Rådets forordning (EF) nr. 73/2009 (EUT L 347 af 20.12.2013, s. 608).
   
      (5)  Europa-Parlamentets og Rådets forordning (EU) nr. 1305/2013 af 17. december 2013 om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) og om ophævelse af Rådets forordning (EF) nr. 1698/2005 (EUT L 347 af 20.12.2013, s. 487).
   
      (6)  Kommissionens delegerede forordning (EU) nr. 994/2014 af 13. maj 2014 om ændring af bilag VIII og VIIIc til Rådets forordning (EF) nr. 73/2009, bilag I til Europa-Parlamentets og Rådets forordning (EU) nr. 1305/2013 og bilag II, III og VI til Europa-Parlamentets og Rådets forordning (EU) nr. 1307/2013 (EUT L 280 af 24.9.2014, s. 1).
   
      (7)  Rådets forordning (EU, Euratom) nr. 1311/2013 af 2. december 2013 om fastlæggelse af den flerårige finansielle ramme for årene 2014-2020 (EUT L 347 af 20.12.2013, s. 884).
   
      BILAG
      
         
            »BILAG 1
            
                        (mio. EUR i løbende priser)
                     
                  
                        Regnskabsår
                     
                     
                        Beløb til rådighed for ELFUL
                     
                     
                        Beløb, der overføres fra ELFUL
                     
                     
                        Nettosaldo til rådighed for udgifter under EGFL
                     
                  
                        Artikel 10b i forordning (EF) nr. 73/2009
                     
                     
                        Artikel 136 i forordning (EF) nr. 73/2009
                     
                     
                        Artikel 136b i forordning (EF) nr. 73/2009
                     
                     
                        Artikel 66 i forordning (EU) nr. 1307/2013
                     
                     
                        Artikel 136a, stk. 1, i forordning (EF) nr. 73/2009 og artikel 14, stk. 1, i forordning (EU) nr. 1307/2013
                     
                     
                        Artikel 136a, stk. 2, i forordning (EF) nr. 73/2009 og artikel 14, stk. 2, i forordning (EU) nr. 1307/2013
                     
                  
                        2014
                     
                     
                        296,3
                     
                     
                        51,6
                     
                     
                         
                     
                     
                        4,0
                     
                     
                         
                     
                     
                         
                     
                     
                        43 778,1
                     
                  
                        2015
                     
                     
                         
                     
                     
                         
                     
                     
                        51,600
                     
                     
                        4,000
                     
                     
                        621,999
                     
                     
                        499,384
                     
                     
                        44 189,785
                     
                  
                        2016
                     
                     
                         
                     
                     
                         
                     
                     
                         
                     
                     
                        4,000
                     
                     
                        648,733
                     
                     
                        498,894
                     
                     
                        44 474,161
                     
                  
                        2017
                     
                     
                         
                     
                     
                         
                     
                     
                         
                     
                     
                        4,000
                     
                     
                        650,434
                     
                     
                        498,389
                     
                     
                        44 706,955
                     
                  
                        2018
                     
                     
                         
                     
                     
                         
                     
                     
                         
                     
                     
                        4,000
                     
                     
                        652,110
                     
                     
                        497,873
                     
                     
                        44 730,763
                     
                  
                        2019
                     
                     
                         
                     
                     
                         
                     
                     
                         
                     
                     
                        4,000
                     
                     
                        654,405
                     
                     
                        497,320
                     
                     
                        44 754,915
                     
                  
                        2020
                     
                     
                         
                     
                     
                         
                     
                     
                         
                     
                     
                        4,000
                     
                     
                        656,699
                     
                     
                        496,647
                     
                     
                        44 776,948«